open-index/open-wikipedia-markdown huggingface dataset:
Holandsosen naturreservat

**Holandsosen naturreservat** ligger ved Holand på Vega i Nordland. Naturreservatet har et areal på 2502 dekar, hvorav 1700 dekar landareal, 90 dekar ferskvann og 710 dekar sjøareal. Området er vernet for å ta vare på en sentral del av et større våtmarkskompleks med internasjonal verneverdi, særlig på grunn av områdets store betydning for våtmarksfugl til alle årstider.

## Referanser


## Eksterne lenker
* Miljøstatus: Holandsosen naturreservat
Berlin: Storbyens symfoni

***Berlin: Storbyens symfoni*** eller *Berlin: En storbysymfoni* (originaltittel på tysk *Berlin: Die Sinfonie der Großstadt*) er en tysk stum dokumentarfilm og kunstfilm fra 1927 regissert av Walter Ruttmann.

Gjennom en collage av korte filmopptak beskrives en dag i storbyen Berlin. Etter første verdenskrig og Det tyske keiserrikes fall i 1918, hyperinflasjon og kaotisk krisetid, opplevde byen et industrielt og kulturelt oppsving, og filmen gir et innblikk i livs- og arbeidsvilkårene i hovedstaden i Weimar-republikken på 1920-tallet.

Ruttmann tenkte filmen som et dokumentarisk kunstverk der storbyen blir fremstilt som en levende organisme. Byens langsomme oppvåkning, hektiske dagtimer og natteliv blir sammenliknet med en symfoni, formidlet gjennom foto, klipp og musikk.

## Referanser


## Litteratur
* Ilona Brennicke, Joe Hembus: *Klassiker des deutschen Stummfilms. 1910 – 1930*.Citadel-Filmbücher. Goldmann, München 1983, ISBN 3-442-10212-X

## Eksterne lenker
* 
*
Slaget ved Hobkirk’s Hill

**Slaget ved Hobkirk's Hill** (noen ganger kalt det **andre slaget ved Camden**) var et slag i den amerikanske uavhengighetskrigen som fant sted 25. april 1781 nær Camden i Sør-Carolina. Britene under oberstløytnant lord Francis Rawdon-Hastings beseiret amerikanerne under general Nathanael Greene.

Britene var tallmessig underlegne med sine 900 menn mot Greenes 1500. Dette var Rawdons første slag som uavhengig kommandant, og til tross for at han var tallmessig underlegen, trakk han seg ikke tilbake i sitt første slag. Han forsøkte å angripe Greenes armé ved overraskelse, men Greene fikk raskt satt opp en slagstrategi. Rawdon reagerte på Greenes første bevegelser, og Greene ble tvunget til å trekke seg tilbake til den gamle slagmarken ved Camden da hans fremrykkende linje mislyktes ved et tidspunkt i slaget.

Dette gjorde at Rawdon kontrollerte Hobkirk's Hill. Selv om Rawdon hadde vunnet, var han tvunget til å trekke seg tilbake til Charleston kort tid etterpå, siden han var enda mer tallmessig underlegen enn før slaget.
## Eksterne lenker
* Slaget ved Hobkirk's Hill
* Slaget ved Hobkirk's Hill
Hongværet/Galtholmen naturreservat

**Hongværet/Galtholmen naturreservat** ligger sørøst for Ramberg i Bø kommune i Nordland. Naturreservatet består av noen flate holmer med frodig vegetasjon. Området har et areal på 795 dekar, hvorav 725 dekar sjøareal. Området er vernet for å ivareta et viktig hekke- og produksjonsområde for sjøfugl.

## Referanser


## Eksterne lenker
* Miljøstatus: Hongværet/Galtholmen naturreservat
Horsvær naturreservat

**Horsvær naturreservat** er et naturreservat og ramsarområde i Brønnøy, Sømna og Bindal kommuner i Nordland. Reservatet ble opprettet for å «ivareta et nasjonalt verdifullt kystområde, med det naturlig tilknyttede plante og dyreliv. Spesiell verdi knytter seg til området som hekke-, myte- og overvintringsområde for sjøfugl».

Området omfatter flere mindre øyvær, deriblant Gimsan, Terjan, Gjøvan, Horsvær, Hensteinen og Storbraken. Området har et areal på 170,4 km², hvorav 169,1 km² sjøareal. Innenfor naturreservatet ligger Hensteinen, Horsvær og Gimsan fuglefredningsområde.

Her finnes en stor del av Sør-Helgelands hekkelokaliteter for sildemåke. Videre er det fem storskarvkolonier og mye toppskarv. Foruten disse artene er det også flere hekkekolonier av gråmåke og svartbak, og gode bestander av de andre naturlig forekommende sjøfuglartene. Området har en viktig funksjon som myteområde for grågås, og som overvintringsområde for sjøfugl. I tilknytning til de tidligere faste bosetningene er det bygd opp en rekke e-hus. Selv om det nå ikke er fast bosetning så stelles det fortsatt for ærfuglene, og driften av egg- og dunværene foregår på tradisjonell måte. Den intense bruken av øyene som egg- og dunvær har skapt et særegent kulturlandskap.

Området ble i 2013 utpekt til ramsarområde.

## Referanser


## Eksterne lenker
* 
* Verneforskriften hos Lovdata
* De norske ramsarområdene hos ramsar.org
* infotavle om verneområdet
* miljostatus.no
Holmholmen naturreservat

**Holmholmen naturreservat** ligger ved Holmholmen i Hemnes kommune i Nordland. Naturreservatet består av Holmen og gruntvannsområdet mellom holmen og fastlandet (Hemnesøya) på sørsiden. Området har et areal på 189 dekar, hvorav 165 dekar sjøareal. Området er vernet for å ivareta en av de største og tetteste ærfuglkoloniene som idag finnes i Nordland. Denne lokaliteten inne i fjorden er et unntak fra regelen om at de største hekkeplassene for ærfugl vanligvis finnes ute på kysten.

## Referanser


## Eksterne lenker
* Miljøstatus: Holmholmen naturreservat
Hovsflesa naturreservat

**Hovsflesa naturreservat** ligger i Vågan kommune i Nordland. Naturreservatet består av en gruppe med små, ubevokste holmer ute i havet nordvest for Gimsøya. Området har et areal på 670 dekar, hvorav 667 dekar sjøareal. Området er vernet for å ivareta en nasjonalt viktig/potensielt viktig hekkelokalitet for havsule og en storskarvkoloni med stor regional verdi.

## Referanser


## Eksterne lenker
* Miljøstatus: Hovsflesa naturreservat
Hundholmen naturreservat

**Hundholmen naturreservat** er et naturreservat i Værøy kommune i Nordland. 

Naturreservatet består av en gruppe med holmer på østsiden av Værøya. Området har et areal på 464 dekar, hvorav 380 dekar sjøareal. Området er vernet for å ivareta et interessant hekkeområde for sjøfugl.

## Referanser


## Eksterne lenker
* Miljøstatus: Hundholmen naturreservat
Husbymarka naturreservat

**Husbymarka naturreservat** ligger sørvest på øya Tomma i Nesna kommune i Nordland, omtrent en kilometer nord for grenden Husby, i ei li opp mot Breitinden.

Naturreservatet har et totalt areal på 325 dekar, hvorav 296 daa utgjør lauv-, bar- og blandingsskog. Innenfor området fins totalt tolv forskjellige arter av trær og busker samt vanlig vegetasjon og tilhørende fauna.

Formålet med vernet er å bevare den eneste forekomsten av betydning av det sjeldne treet smalasal, som har sin nordgrense her, og som på verdensbasis forekommer bare enkelte steder i Sogn og Fjordane. Dette gjør Husbymarka uvurderlig sett fra et vitenskapelig ståsted.

## Se også
*Dillern-Ørnes naturreservat på Handnesøya
*Hammerø naturreservat ved Hammarøyfjellet

## Referanser


## Eksterne lenker
* Miljøstatus: Husbymarka naturreservat
* Lovdata: Verneforskrift for naturreservatet
* Direktoratet for naturforvaltning
Dan Breen

**Daniel Breen** (irsk *Dónall Ó Braoin*, født 11. august 1894, død 27. desember 1969) var en irsk republikansk aktivist og senere politiker i Fianna Fáil. 

Han ble født i en bondefamilie i Grange ved Donohill i County Tipperary. Breen fikk grunnutdannelse lokalt, og fant så arbeid først i bygningsbransjen og senere ved Great Southern Railways. 

I 1914 sluttet han seg til Irish Volunteers. Den 21. januar 1919, samme dag som Det første Dáil konstituerte seg i Dublin og proklamerte opprettelsen av Den irske republikk, ledet han et bakhold ved Soloheadbeg sammen med Seán Treacy. De overfalt en sprengstofftransport på vei til et steinbrudd, og drepte to tjenestemenn fra Royal Irish Constabulary. På grunn av sammenfallet med Dáil Éireanns møte og den britiske reaksjonen bakholdet utløste regnes dette gjerne som den første trefningen i den irske uavhengighetskrig. 

Under krigen var det en dusør på tusen pund for ham. Breen etablerte seg som en ledende person innenfor IRA, som ble opprettet ut fra Volunteers. Det finnes flere historier om hans heroiske opptreden, blant annet da han reddet sin kampfelle Seán Hogan fra et tungt bevoktet tog på Knocklong stasjon i Limerick. Han klarte også å skyte seg fri fra en britisk militærformasjon i Drumcondra; hans kampfelle Martin Savage ble skutt og drept i denne tregningen. 

I 1923 ble han valgt inn i det fjerde Dáil, hvor han var motstander av den anglo-irske traktat. Det er uklart hvor stor rolle han spilte under den irske borgerkrig. I 1924 gav han ut boken *My Fight for Irish Freedom*, om sin tid som geriljasoldat under uavhengighetskrigen. 1927 tok han sin plass i Dáil Éireann, som den første traktatmotstander etter borgerkrigen. I valget i juni samme år tapte han, og reiste til USA. Etter kort tid om han tilbake, og i 1932 klarte han å vinne et sete i Dáil igjen, også denne gang for Tipperary. Deretter satt han i nasjonalforsamlingen kontinuerlig inntil han gikk av med pensjon ved valget i 1965. 

Etter fire års pensjonisttilværelse døde Breen, og ble gravlagt i Donohill, nær fødestedet.

## Referanser


## Eksterne lenker
*
Tracking

**Tracking** er en gren innen fallskjermsport.

## Definisjon
Tracking er en samlebetegnelse for teknikker som benyttes for å oppnå økt horisontal hastighet og dermed lavere vertikal hastighet i forbindelse med frittfall.

## Beskrivelse
Under tracking inntas en kroppsstilling som bidrar til at luftmotstanden/den relative vinden som oppstår i terminalhastighet skyver utøveren horisontalt på fallretningen. Ved korrekt utført teknikk kan utøveren oppnå en horisontal hastighet som overgår den vertikale fallhastigheten. I tillegg har forsøk vist at ved å doble den vertikale hastigheten, oppnås et potensial for å firedoble kraften i horisontal retning.

## Varianter
Tracking benyttes ved: 
* utsprang fra fly i forbindelse med fallskjermhopping
* utsprang fra faste objekter i forbindelse med BASE-hopping

## Utstyr
For å bedre kunne utnytte den relative vinden til å utvikle løft kan spesialsydde drakter og klær benyttes. Mest anvendt er en vingedrakt (wingsuit) som skaper en kunstig vingeprofil mellom utøverens ben samt mellom armene og kroppen. Da vingedrakter har en relativt høy brukerterskel har det også blitt utviklet klær (bukser og jakker) som øker overflaten og glideegenskapene til kroppen for å oppnå en liknende effekt. Disse kalles tracking suits.

## Grener
Atmonauti: Utviklet fra freeflying (gren innen fallskjermsport) som består i at flere utøvere flyr sammen i formasjon.
Harbin H-5

**Harbin H-5** (NATO-kallenavn: *«Beagle»*) var en kinesisk kopi av det sovjetiske bombeflyet Iljusjin Il-28. Produksjonen begynte i 1967 og fortsatte til tidlig på 1980-tallet &ndash; så mange som 2&nbsp;000 fly kan ha blitt bygget. Varianter inkluderer treningsflyet **HJ-5** og **H-5R**, en variant for taktisk rekognosering. Eksport inkluderer 18 H-5R til Romania, til sammen 50 H-5, HJ-5 og H-5R til Nord-Korea og 1 H-5 til Albania.
Kiwa Teknologisk Institutt

**Kiwa Teknologisk Institutt AS** er den norske avdelingen i det nederlandskbaserte selskapet Kiwa NV. Det har røtter i det tidligere selskapet **Teknologisk Institutt AS** (TI), som ble opprettet i 1988, og som selv hadde røtter i det tidligere statsorganet **Statens teknologiske institutt** (STI), som eksisterte fra 1917 til 1988.

## Historie

Statens teknologiske institutt ble vedtatt opprettet av Stortinget 6. mai 1916, og hovedkontoret ble lagt til Oslo. Formålet var å hjelpe mindre industri og næringsvirksomhet i konkurranse med storindustri. Instituttet drev særlig teknologiforskning, bedriftsutvikling, rådgivning og analyse. Statens teknologiske institutt var organisert som et statlig forvaltningsorgan.

Statens teknologiske institutt ble nedlagt i juli 1988, men en stor del av virksomheten ble videreført gjennom en ny privat stiftelse, Stiftelsen Teknologisk Institutt. Per 1988 hadde Stiftelsen Teknologisk Institutt ca. 250 ansatte. Stiftelsen ble i 2002 omdannet til aksjeselskapet Teknologisk Institutt AS. Teknologisk Institutt AS ble solgt til Kiwa i 2015 og ble da en avdeling i dette selskapet, som har over 4000 ansatte på verdensbasis.

## Virksomhet

Bedriften hadde i 2011 210 medarbeidere lokalisert i Oslo, Kongsberg, Stavanger, Bergen, Haugesund, Trondheim, Stockholm og Göteborg. Hovedkontoret ligger i Kabelgaten 2 på Økern i Oslo. 

Virksomheten er delt inn i fem forretningsområder:
*Kalibrering: Kalibrering av utstyr og instrumenter, service og reparasjoner, rådgivning og opplæring i måleteknikk.
*Materialteknologi: Rådgivning og opplæring innen materialer, sveising, overflatebehandling og kjemi. Inspeksjon, analyse og testing av materialer og produkter.
*Produktutvikling: Prosjektledelse, utvikling, testing og kommersialisering.
*Virksomhetsutvikling: Rådgivning og opplæring innen sikkerhet og beredskap, styringssystemer, forbedringsprosesser, renhold og HMS.
*Sertifisering: Sertifisering av systemer, personell og produkter. Teknisk kontrollorgan for trykkpåkjent utstyr.

Kiwas virksomhet i Norge omfatter også datterselskaper som Kiwa Inspecta AS, Kiwa Norkjemi AS og flere andre.

## Referanser


## Eksterne lenker
* Teknologisk Institutt
Eivind Tverbak

**Eivind Tverbak** (født 3. april 1897 i Sørfold, død 8. desember 1982) var en norsk forfatter bosatt i Salten.

*Landkjenning* (1952) skildrer livet i Lofoten i overgangen fra gammel til ny tid.  På naustet ligger åttringen og fembøringen, motorene tøffer der de sloss med sjøen og skavlene.

## Bibliografi
* *En bygd ved havet* &ndash; roman (1936)
* *I hardt vær* &ndash; roman (1940)
* *Folk på hvelvet* &ndash; roman (1949)
* *Landkjenning* &ndash; roman (1952)  
* *Sølvskatten på Svartholmen* &ndash; roman (1956)
* *Et menneske mindre* &ndash; roman (1957)
* *Hva Hulderdalen gjemte* &ndash; roman (1958)
* *Mellom hvalross og isbjørn* &ndash; ungdomsbok (1969)
* *Eventyret om mor Bingse, Vesle-Bamse og Lamme-Lise* (1970)
* *Kveldulv Halvdanson til Steig* &ndash; roman (1971)
* *Kong Godgest til Steig* &ndash; roman (1973)
* *Kongsmennene til Steig* &ndash; roman (1974)
* *Drottning Tora til Steig* &ndash; roman (1975)
* *Hederen framom alt* &ndash; roman (1976)
* *Med sverd og syndsforlatelse* &ndash; roman (1977)
* *Kongens frille* &ndash; roman (1978)
* *Guds vrede* &ndash; roman (1979)
* *De fortapte* &ndash; roman (1980)

## Priser og utmerkelser
* Gyldendals legat 1957
* Bodøs kommunes kulturpris 1973
## Referanser
Lauritz Sand

**Lauritz Andreas Sand** (1879–1956) var en norsk offiser, forretningsmann og motstandsmann under andre verdenskrig. Han drev etterretningsarbeid, ble arrestert av tyskerne og ble utsatt for tortur av Gestapo i fangeleiren Grini utenfor Oslo. Det er blitt sagt at han var Norges mest torturerte mann.

## Livsløp
Lauritz Sand var forretningsmann og tjenestegjorde i den nederlandske hæren i Nederlandsk Østindia. Han kom i 1938 tilbake til Norge etter mange år i utlandet.

### Andre verdenskrig
Da Norge ble okkupert i 1940, engasjerte han seg i motstandsbevegelsen og var med og organiserte etterretningstjenesten XU. Organisasjonen samlet blant annet inn opplysninger om tyske militære bevegelser og installasjoner, og sendte disse videre til de allierte i Storbritannia.

Sand ble tatt til fange 25. september 1941 og var internert frem til avslutningen av krigen 8. mai 1945. Straks etter at han ble internert, brakk torturistene systematisk ben nesten alle steder i kroppen hans, men nektet ham legebehandling. Det eneste Gestapo klarte å få ut av ham, var «nei», og antakelig reddet han dermed hundrevis av landsmenn.

### Etter krigen

I 1955 ble Sand valgt til den første formann i Erstatningsrådet, en interesseorganisasjon som skulle arbeide for erstatning fra den tyske stat til nordmenn som hadde vært politiske fanger under andre verdenskrig. 

Da Lauritz Sand døde av skadene i 1956, var det etter et langt opphold på sykehus.

En byste av Lauritz Sand ble avduket i 1952 ved Eiksmarka i nærheten av Grini. Hannah Ryggens teppe *Jeg risser ditt navn, Lauritz Sand* eies av Trondheim katedralskole.

## Utmerkelser

Sand ble i 1945 utnevnt til ridder av St. Olavs Orden for sitt «oppofrende virke under krigen». For innsatsen under krigen ble Sand også tildelt den amerikanske Frihetsmedaljen med gullpalme. For sin tjeneste i den nederlandske hæren ble han tildelt Ekspedisjonskorset (Expeditiekruis, offisielt kjent som Ereteken voor Belangrijke Krijgsbedrijven), omtalt som «nederlandsk krigskors» i norske kilder.

## Referanser


## Kilder
* Kristian Ottosen & Arne Knudsen. *Nordmenn i Fangenskap 1940-1945*. Universitetsforlaget, 2004. ISBN 82-15-00288-9.
* 

## Eksterne lenker
* Aktive Fredsreiser om norske politiske fanger 1940-1945
DSD

**DSD** er en forkortelse som kan sikte til:

* Det Stavangerske Dampskibsselskab, et rederi med base i Stavanger
* Disorders of sex development, uklare kjønnskarakteristika
** DSD-barn, barn med uklare kjønnskarakteristika
* Direct Stream Digital, en digital audiolagringsmetode
Gylden

**Gylden** er betegnelsen på en rekke myntenheter som både er i bruk i dag og fra gammel tid:

Nåværende gylden:
* Antillansk gylden

Historiske gylden:
* Britisk-guyana gylden
* Sørtyske gylden
* Østerrike-Ungarn gylden
* Danzig gylden
* Nederlandske gylden
* Surinamske gylden, gyldig til 2004.
Nederlandsk gylden

**Nederlandsk gylden** (*Ned. Gulden*, symbol **ƒ** eller **fl.**) var en myntenhet brukt i Nederland fra 1279 og til 1999 (av regnskapsgrunner inntil 2002) da den ble erstattet av euroen.

Verdi i norske kroner:
1 gylden = 4,26 kr (1999)
1 gylden = 3,50 kr (2012)

Navnet «gulden» er avledet fra «gouden» (gyllen) eller «verguld» (forgyllet). 

Betegnelsen gylden benyttes også på antillansk gylden, som ble benyttet i De nederlandske Antiller til 2010 og deretter av Curaçao og Sint Maarten. I 2004 ble surinamsk gylden erstattet av surinamsk dollar.

## Eksterne lenker
* 
* The Marteau Early 18th century Currency Converter with tools to convert early 18th century Dutch Guilders into the major contemporary European currencies.
* Overview of the Dutch guilder and its history from the BBC
Alexandra av Hellas

**Alexandra av Jugoslavia og Danmark** (1921–1993) var gift med Jugoslavias siste konge Petar Karađorđević,  og derigjennom dronning av Jugoslavia. Kong Haakon VII var blant gjestene da Alexandra og Petar giftet seg i London i 1944..

## Referanser
Signy

:*For øya og den tidligere hvalfangststasjonen i øygruppen [[Sør-Orknøyene]], se [[Signy Island]].*

**Signy** er et kvinnenavn med opprinnelse i de norrøne ordene *sigr* som betyr «seier», og *nýr* som betyr «ny». En annen, mer brukt, variant av navnet er Signe.
 
Signy har navnedag 23. august i Norge.

## Utbredelse

|}

## Kjente personer med navnet
* Signy Volsungsdotter (norrønt: Signý Völsungsdóttir) (ca. 600-tallet), norrøn sagndronning nevnt i Volsungesaga
* Signy Arctander (1895–1971), norsk politiker
* Signy Hildur Eaton (1913–1992), canadisk filantrop og kunstsamler
* Signy Coleman (født 1960), amerikansk skuespiller, kjent fra såpeoperaer som The Young and the Restless
* Signy Fardal (født 1961), norsk journalist og tidligere redaktør i Elle Norge
* Signy Irene Vabo (født 1963), norsk forfatter
* Signy Stefánsdóttir (født 1975), islandsk sanger og medlem av gruppen Sísý Ey

## Referanser


## Eksterne lenker
*
Signe

Navnet **Signe** er en nyere variant av Signy. *Signe* var et svært populært navn i Norge på begynnelsen av 1900-tallet.
 
*Signe* har navnedag 23. august i Norge, Sverige og Finland.

## Etymologi
Opprinnelsen til navnet er det norrøne *sigr* som betyr «seier», og det norrøne *nýr* som betyr «ny». Det vil si at navnet har som betydning «ny seier». Ordet *signe* er også mye brukt i kristen dialog, som i «velsigne» eller «signe maten».

## Utbredelse
Navnet *Signe* var vanlig i Norge fra 1880- til 1960-årene og hadde en popularitetstopp med 1,8 % i 1902. Navnet ble igjen populært fra 2000-årene. 

|}

## Kjente personer
* Signe Heide Steen – skuespiller
* Liv Signe Navarsete – samferdselsminister i Stoltenberg-regjeringen
* Signe Anderson – den opprinnelige vokalisten i Jefferson Airplane
* Signe Tynning – programleder i TV 2

## Referanser


## Eksterne lenker
*
Navarra

**Navarra** (baskisk: *Nafarroa*; spansk: *Navarre*) er en provins i det nordlige Spania, men også en autonom region. Regionens offisielle navn på spansk er *Comunidad Foral de Navarra*, og *Nafarroako Foru Erkidegoa* på baskisk. Navarra var historisk et frittstående kongedømme. Navarra regnes som del av det historiske baskiske kulturområdet, kalt Baskerland. Vindistriktet Navarra strekker seg over hele den sørlige halvdelen av regionen Navarra.

Navarra dekker et areal på &nbsp;km², er inndelt i 272 kommuner og har en befolkning på  innbyggere (2014). Regionhovedstaden er byen Pamplona (baskisk: *Iruñea* eller *Iruña*). Rundt halvparten av regionens innbyggere bor i Stor-Pamplona. Området grenser til de autonome spanske regionene Baskerland, La Rioja, Aragón og Aquitaine i Frankrike. Det vanligste språket er kastiljansk (spansk), men mange snakker også baskisk, spesielt i de nordlige områdene.

## Kulturarv
Navarra er en blanding av sin baskiske tradisjon, den transpyreneisk tilstrømningen av folkegrupper og ideer, og innflytelse fra middelhavsregionen langs elven Ebro. Dalen langs Ebro er egnet for kultivering av hvete, grønnsaker, vin, og selv oliventrær som i Aragón og La Rioja. Navarra var en del av Romerriket, befolket av baskere, senere kontrollert ved dens sørlige omkrets av muslimske angripere.

Under Reconquista, frigjøringen fra det islamske dominansen av Spania, klarte ikke Navarra å skaffe seg framgang mot muslimene ettersom landets sørlige grense allerede hadde blitt fastsatt i tiden rundt slaget ved Las Navas de Tolosa i 1212. Fra 1000-tallet hadde pilegrimsveien til Santiago de Compostela vokst i betydning. Den førte med seg pilegrimer, handelsfolk og kristne soldater fra nord. Oksitansktalende frankere fra områdene nord for Pyreneene fikk selvstyre og andre privilegier for å bosette seg i byer i Navarra. De brakte med seg håndverk, kultur og sitt romanske språk.

Jøder og muslimer ble forfulgt i nord og sør av Navarra, forvist for det meste i slutten av 1400-tallet og tidlig på 1500-tallet, eller tvunget til å konvertere. Kongedømmet Navarra kjempet for å beholde sin adskilte identitet på 1300- og 1400-tallet, og etter at kong Ferdinand II av Aragón med makt annekterte Navarra etter sin hustru Isabella I av Castillas død i 1504, utvidet han den kastiljanske forvisningen, og Tudela i særdeleshet kunne ikke lenger være et tilfluktsted for forfulgte.

## Referanser


## Eksterne lenker
* 
* History of Navarre
Vavtrudne

**Vavtrudne** (norrønt: *Vafþrúðnir*) var den viseste jotnen i norrøn mytologi og kunne måle seg i kløkt med selveste Odin. Vavtrudne omtales i Edda-diktet Vavtrudnesmål i Den eldre Edda.

Ifølge diktet var Odin urolig for at Vavtrudne var klokere enn ham selv, en tanke han ikke kunne leve med. Hans hustru Frigg rådet ham fra å oppsøke jotnen, men Odin dro likevel. Hos Vavtrudne presenterte han seg som «Vandreren» og de innlot seg i en spørrekonkurranse om hvem som hadde mest kunnskap om ulike spørsmål i mytologien. Ingen klarte å sette den andre fast. Til sist i diktet spør Vandreren om hva Odin hvisket i øret til den døde Balder da han skulle legges på likbålet. Her måtte Vavtrudne gi tapt, dette kunne bare den vite som hadde hvisket det. Dermed avslørte han også Odins identitet: «*Ingen det véd, hvad i øre du, sagde din søn i old;*». Diktet avsluttes med at Vavtrudne erkjenner at Odin er den viseste av de to.

Ifølge den islandske filologen Finnur Jónsson er dette en kamp på liv og død, og jotnen er dømt til å miste hodet når han taper.

## Referanser


## Eksterne lenker
* Vavtrudnesmål på norrønt (etter Guðni Jónsson)
* Vavtrudnesmål på riksmål (etter Gustav Antonio Gjessing)
* Vavtrudnesmål på nynorsk (etter Ivar Mortensson-Egnund)
Sjøvegan

**Sjøvegan** (nordsamisk: *Vuotnasiida*) er et tettsted og administrasjonssenteret i Salangen kommune i Troms. Tettstedet har  innbyggere per 1. januar . Sjøvegan ligger ved Sagfjorden, den innerste delen av fjorden Salangen.

Fylkesvei 84, som går sørover til Fossbakken i Lavangen og nordover til Sørreisa, går gjennom Sjøvegan. Også fylkesvei 851 starter i Sjøvegan, og går til Brandvollkrysset på E6. Det er ellers flere småbåthavner og kaier.

Sjøvegan er skole- og handelssenteret i kommunen, med barneskole på Vasshaug og Sjøvegan sentrum, ungdomsskole, videregående skole, senter for videreutdanning, barnehage, kommunehus, kulturhus, likningskontor, lensmannskontor, helsesenter, tannlege, psykiatrisk poliklinikk og mer. Salangen IF har idrettsanlegg i Sjøvegan. Salangen kirke fra 1981 ligger i Sjøvegan.

Navnet *Sjøvegan* betyr «sjøveiene», det vil si veiene ned til sjøen. I 1910 bodde det 313 mennesker i Sjøvegan, som da også ble kalt *Sjøveien*.

## Referanser


## Eksterne lenker
* Salangen kommune
Ghana under Sommer-OL 1960

**Ghana under sommer-OL 1960**. 13 sportsutøvere fra Ghana deltok i boksing og friidrett under Sommer-OL i Roma. Ghana, som deltok for første gang som uavhengig nasjon i et OL, kom på 32.-plass med en sølvmedalje. Under OL  1952 deltok de som Gullkysten.

## Medaljer

## Medaljevinnerne

## Deltageroversikt

## Eksterne lenker
* Resultater og profilside  på sports-reference.com
Sketsj

En **sketsj** er en kort framførelse av en komedie, vanligvis med en lengde mellom ett til ti minutter. De forekommer ofte som del av revyer og programmer på TV og radio. 

Sketsjer har vært sentrale for komikergrupper som KLM og Monty Python og TV-programmer som *[[Wesensteen]]* (1998–1999), *[[Melonas]]* (2002–2006) og ''Saturday Night Live'' (1975–). 

## Referanser


## Eksterne lenker

*
Kenya under Sommer-OL 1960

**[[Kenya]]** deltok med 29 utøvere under Sommer-OL 1960 i Roma i 1960. Over halvparten av troppen var landhockeyspillere. Det var andre gangen Kenya deltok i et OL, de vant ikke noen medaljer.

## Medaljer

## Deltageroversikt

## Eksterne lenker
* OL-resultater på Sports-reference.com
Kölsch

**Kölsch** er en øltype som tradisjonelt brygges i og omkring Köln i Tyskland. Nå brygges typen også av en rekke håndverksbryggerier i USA.

Kölsch er et svært lyst, overgjæret øl, med middels humlebitterhet og tørr finish. Alkoholinnholdet ligger mellom 4 og 6 prosent.

Tradisjonelt serveres Kölsch i rette glass, på et fat hvor ølglassene utgjør en krans omkring et håndtak.

## Produksjon
Det er et stort, men avtagende mangfold i Kölsch' produksjon. Opprinnelig var det over 100 forskjellige merker, men i 2008 var dette antallet sunket til 26. Det ble også satt restriksjoner ved at noen av de største bryggeriene kun fikk produsere én type hver. Det finnes likevel mindre bryggerier som produserer spesielle varianter. Enkelte Kölsch-merker er produsert på kontrakt for andre bryggerier.

De største merkene er:

* Reissdorf:  hektoliter årsproduksjon
* Gaffel:  hektoliter årsproduksjon
* Früh:  hektoliter årsproduksjon

Til sammen utgjør disse tre merkene om lag 60 prosent av den årlige produksjonen av Kölsch.

## Referanser


## Eksterne lenker
*
Stine Mari Langstrand

**Stine Mari Langstrand** (født 1980 i Harstad) er en norsk sanger.

Langstrand har sunget siden hun var barn og har etablert seg som en allsidig artist med fot innen flere sjangere. Hun har en bachelorgrad i klassisk sang fra Institutt for musikk ved NTNU. Våren 2007 tok hun også en mastergrad i klassisk sang og musikkdramatikk.

Sommeren 2003 ga hun ut en cd-singel ved navnet “Stine”. Hun har også vært vokalist i bandet Lumsk og har sammen med dem gitt ut to album (“Troll” og “Det Vilde Kor”), en singel (“Nidvisa”), samt to musikkvideoer (“Trolltind” og “Om hundrede aar er allting glemt”). De har spilt en rekke konserter både i inn- og utland. Lumsk vant historiens første –stipend. Høsten 2005 var Stine i Beijing i Kina og sang i regjeringsbygget som Astrid i operamusikalen “Some Sunny Night” med Beijing operaorkester og operakor.

Julen 2010 ga hun ut dobbeltalbumet Bakgårdsjul med nyskrevne julesanger og lydbok til tekster av Bjørn Lindquist.

Langstrand jobber til daglig som frilanssanger og har ved flere anledninger vært solist med Forsvarets Musikkorps Nord-Norge og Luftforsvarets musikkorps, Trondheim Symfoniorkester (TSO), Tidligmusikkensemble,TrondheimSolistene, Trondheim Kammermusikkfestival, Nidaros Brass Band, Nidarosdomens Guttekor, Kristiansund Symfoniorkester og
Nord-Østerdal Symfoniorkester.

I 2011 deltok hun som operasanger i *[[Norske Talenter]]* på TV 2, der hun kom til semifinalen.

## Diskografi
Utgivelser som Langstrand har medvirket på

### Som soloartist
* Stine (singel, 2003)
* Bakgårdsjul (dobbelt studioalbum, 2010)

### Med Lumsk
* Troll (studioalbum, 2005)
* Nidvisa (singel, 2005)
* Det Vilde Kor (studioalbum, 2007)
## Eksterne lenker
Offisiell hjemmeside

Offisiell facebookside
Islamofascisme

**Islamofascisme** er en sterkt ladet neologisme som trekker paralleller mellom visse utgaver av islam og forrige århundres europeiske fascistbevegelser. Organisasjoner som har blitt omtalt som «islamofascistiske» inkluderer blant annet de iranske myndighetene, Det muslimske brorskap, al-Qaida, Taliban, Hamas og Hizbollah. 

Begrepet ble popularisert av den britiske journalisten Christopher Hitchens og har blitt brukt både i neokonservative og mer liberale og religionskritiske kretser. Som med andre nyskapte begreper der *-fascisme* inngår er ordet blitt til mest fordi det ved drahjelp av *fascisme*komponenten gis den ønskede sterkt negative ladning, ikke fordi det man ønsker å beskrive nødvendigvis har vesentlige kjennetegn felles med den italienske fascisme fra mellomkrigstiden og annen verdenskrig.    

I august 2006 uttalte USAs president George W. Bush at avsløringene av nye terrorplaner i Storbritannia var «en sterk påminnelse om at dette landet er i krig med islamske fascister som vil bruke ethvert middel til å ødelegge de av oss som elsker frihet, til å skade vårt land».

Kritikere av begrepet hevder at det er mer tilslørende enn avslørende å sammenligne islam i visse utgaver med fascisme. Andre kritikere påpeker det uheldige og forvirrende i å lansere et nytt begrep for å beskrive et fenomen som allerede kan beskrives med det veletablerte begrepet 'islam', men en oppfatning om at islam i seg selv skulle være fascistisk, har liten støtte i relevante fagmiljøer (som religionsvitenskap eller statsvitenskap).

## Se også
*Fascisme
*Klerikal fascisme

## Referanser


## Eksterne lenker
* Jahn Otto Johansen, forfatter og journalist: Ingen fare for islamisering (om begrepet) (Aftenposten, 31. januar 2007)
Rikard III av Normandie

**Rikard III av Normandie** (født 997/1001, død 6. august 1027 i Rouen), hertug av Normandie, var den eldste sønnen til Rikard II som døde i 1026. 

## Liv og virke
### Bakgrunn
Omkring år 1020 ble Rikard sendt av sted av sin for med en stor hær å komme sivigerbroen Reginald I (den senere greve av Burgund) fra fangenskap. Han var blitt tatt til fange av biskop og greve Hugo av Chalon.

### Hertug
When Rikard II døde i august 1026 ble han, som eldste sønn, den neste hertug av Normandie, som Rikard III. Kort tid etter at han kom til makten gjorde hans bror Robert opprør mot ham. Robert var utilfreds med at det eneste han hadde å regjere over var provinsen Hiemois i randen av Normandie. Han innledet en beleiring av byen Falaise. Men opprøret slo feil - Rikard tok ham til fange. Etter at Robert hadde sverget ham troskap, slapp han ham imidlertid fri.

Rikard III selv var hertug i kun noen få måneder, og fikk aldri anledning til å prege hertugdømmet Normandie eller omgivelsene. Kort tid etter at han hadde oppløst sin hær og vendt tilbake til Rouen, døde han brått.

### Dødsfall
Hans død så kort tid etter sin far var omgitt av omstendigheter som er blitt karakterisert som mystiske. Han var da bare tyve år gammel. Hertugdømmet gikk ved hans død til hans yngre bror Robert I, den 6. hertug av Normandie, og en av forfedrene til dagens britiske kongefamilie. 

Det har blitt diskutert om det nettopp var broren Robert I fikk storebroren ryddet av veien, men til tross for at han hadde personlig motiv har det aldri vært mulig å bevise noe. Men han endte opp med tilnavnet «Djevelen», «Robert le diable». Guillaume de Jumièges hevder at det var et giftmord. Robert av Torigni, som skriver noe senere, henimot 1125, presenterer broren Robert som giftmorderen. Det er umulig å verifisere disse påstandene.

### Barn
Rikard III hadde barna Alice av Normandie og Agnes d'Evreux med to ukjente elskerinner, men ikke med sin hustru Adela (eller Alix), grevinne av Contenance (1009-5. juni 1063), som var den nest eldste datter til kong Robert II av Frankrike og Constance av Arles. Etter at Rikard III døde ble hun gift med grev Balduin V av Flandern. 

## Referanser
Kristenfobi

**Kristenfobi**, på engelsk *christianophobia*, dannet av «kristen» og «fobi», '(sykelig) frykt, hat, motvilje', er et begrep som på flere språk benyttes for å beskrive negative holdninger og handlinger rettet mot kristendom og kristne. I 2004 tok Vatikanet initiativ til å få begrepet anerkjent av FNs hovedforsamling, slik at det kunne inngå i offisielt menneskerettsarbeid. Vatikanet mente å se tendenser til antikristne holdninger og ville ha innført «kristenfobi», på linje med antisemittisme og islamofobi.

Blant organisasjoner og grupper som har blitt anklaget for kristenfobi, kan det nevnes at britiske Gay Police Association ble politietterforsket for hatkriminalitet etter at de trykket opp en annonse som hevdet at kristne var «den største gruppen som driver hatkriminalitet mot homofile». Kristne har også anklaget nyateister for «kristenfobi». For øvrig er motstanden mot kristne langt mer omfattende flere steder utenfor Vesten, med voldelig religionsforfølgelse av kristne minoritetsgrupper blant annet i islamistisk dominerte områder i Midtøsten og Afrika, blant visse ortodokse jøder i Israel og hinduer i India.


Image:Girl sufferedwithburnwounds.jpg|Jente med brennskader etter hinduistisk vold mot kristne i den indiske delstaten Odisha i 2008.
Image:Vandalized graveyard.jpg|Kristne graver i Israel med graffiti-teksten «Død over araberne» skrevet på hebraisk. 
File:Urgehal Metal Mean Festival 20 08 2011 10.jpg|Peterskors, som er vanlig i katolsk kirkekunst, kan symbolisere «anti-kristendom» i satanistiske miljøer. Bildet viser den norske black metal-gitaristen «Enzifer» med opp-ned-vendt kors og okkultistisk pentagram.


## Se også
* Antikatolisisme, fiendtlig holdning til katolisisme og den katolske kirke, særlig blant kristne i protestantiske land
* Antiklerikalisme, motstand mot prestestyre og kirkemakt, særlig i romersk-katolske land etter den franske revolusjonen
* Islamofobi, hat mot og frykt for islam og muslimer
* Antijudaisme, kristent hat mot jødedom som religion

## Referanser
Deiligst.no

**Deiligst.no** var et norsk nettsted for ungdom som eksisterte fra 2003 til 2018. Nettstedet var beregnet for ungdom, men hvem som helst kunne registrere seg og opprette sin egen personlige profil. Nettstedet fungerte som en bildeportal hvor brukere over 15 år kunne legge ut bilder fra seg selv og sine ting som man igjen kunne få poeng på av andre brukere. Kjernefunksjonen var at brukerne selv drev selvpromotering ved å vise seg frem utseendemessig for andre likesinnede i form av bilder, men også videooverføring fra webcam. 

Nettstedet hadde også egen chattetjeneste samt avstemninger, rangeringer og konkurranser knyttet til bildene.

## Kritikk av siden
Deiligst.no ble kritisert fra flere hold på grunn av flere lettkledde bilder av pornografisk karakter lastet opp av brukeren selv. Kritikken kom blant annet fra Barneombudet som kalte siden «Dummest.no», og Datatilsynet, som reagerte på utlegging av bilder av mindreårige der foreldrene ikke hadde samtykket. Redd Barna og BarneVakten anmeldte nettstedet for å vise «seksualiserte bilder av barn».

En 27-åring fra Sunnmøre ble i 2006 dømt i Ålesund tingrett etter å ha lagt ut kontaktannonser på bl.a. Deiligst.no og gjennom disse oppnådd kontakt som medførte overgrepssituasjoner. Han ble dømt til 9 års fengsel for bl.a. voldtekt.

## Vanskelig å få jobb
Elisabeth Staksrud i Medietilsynet uttalte i 2005 at det kunne bli vanskelig å få jobb hvis en hadde lagt ut bilder av seg selv nesten uten klær. Under henvisning til Deiligst.no sa hun at: «Mange arbeidsgivere oppfatter ungdom som har lagt ut slike bilder av seg selv som korttenkt. Og er man så korttenkt kan man bli oppfattet som en sikkerhetsrisiko.» Staksrud uttalte videre at: «Det kan forfølge dem som har lagt ut bilder av seg selv i mange år,  da  nettsøking er svært vanlig blant arbeidsgivere i forbindelse med rekruttering av nye arbeidstakere.»

## Annet
Det fantes flere lignende nettsider i 2000-årene, blant annet penest.no som tilbød tilsvarende tjenester. De mest populære sidene av denne typen hadde i 2000-årene millioninntekter og meget stor trafikk, større enn mange av de største nettavisene i Norge.

## Referanser


## Eksterne lenker
* Deiligst.no
Liberia under Sommer-OL 1960

**Liberia under Sommer-OL 1960**. Fire sportsutøvere, alle menn, fra Liberia deltok i friidrett i Sommer-OL 1960 i Roma. Liberia som deltok for andre gang i et OL, vant ingen medaljer.

## Medaljer

## Deltageroversikt

## Friidrett

;Menn

|-align=center
|align=left |Emmanuel Putu
|align=left|100 m
|11,34
|5
|colspan=6|Gikk ikke videre
|-align=center
|align=left rowspan=2 |James Roberts
|align=left|100 m
|11,37
|7
|colspan=6|Gikk ikke videre
|-align=center
|align=left|200 m
|23,22
|4
|colspan=6|Gikk ikke videre
|-align=center
|align=left rowspan=2|George Johnson
|align=left|400 m
|51,54
|6
|colspan=6|Gikk ikke videre
|-align=center
|align=left|800 m
|1.56,04
|6
|colspan=6|Gikk ikke videre
|-align=center
|align=left|Alifu Massaquoi
|align=left|Maraton
|colspan=6 
|3.43.18,0
|62
|}

## Eksterne lenker
* Resultater og profilside  på sports-reference.com
Moldovas flagg

**[[Moldova]]s flagg** er en trikolor med fargene blått, gult og rødt (fra venstre til høyre). Moldovas riksvåpen er også avbildet på flagget.

Moldovas flagg er har de samme farger som Romanias, en henvisning til at Moldovas befolkning taler rumensk og at landet fram til den sovjetiske okkupasjonen i 1940 var en del av Romania. Likheten med flaggene til Andorra og Tsjad er tilfeldig.

## Eksterne lenker
* 
*  Moldova på Flags Of The World
* Law no. 217 from 17 September 2010 regarding the State Flag of the Republic of Moldova 
* Parliamentary decision no. 17-XII from 12 May 1990 regarding the approval of the regulation regarding the State Flag of the Republic of Moldova (Moldovas President webside)
*  Vlad Mischevca, *[http://www.akademos.asm.md/files/Tricolorul%20National%20introducere%20in%20simbolistica%20vexilologica.pdf The National Tricolor. Introduction to vexilology]* in "Akademos", no. 2(17), June 2010.
*  Flag of Moldova at www.vexillographia.ru
Marokko under Sommer-OL 1960

**[[Marokko]]** deltok med 47 utøvere under Sommer-OL i Roma i 1960. Dette var Marokkos debut i de olympiske leker. Landet fikk en bronsemedalje i marathon, friidrett.

## Medaljer

## Medaljevinnerne

## Deltageroversikt

## Eksterne lenker
* OL-resultater på Sports-reference.com
Nederlandsk Brasil

**Nederlandsk Brasil** (også kalt *Ny-Holland*) var den nordre delen av Brasil som hadde blitt tatt av nederlenderne under den nederlandske koloniseringen av Amerika. Fra 1630 og framover kontrollerte Nederland nesten halvparten av Brasil, med sitt hovedsete i Mauritsstad. Det nederlandske vestindiske kompaniet var ansvarlig for denne koloniseringen og de satte opp sitt hovedkvarter i byen som i dag heter Recife. Den innsatte guvernøren, Johan Maurits van Nassau-Siegen inviterte artister og forskere til kolonien for å hjelpe til med promotering av Brasil for å øke immigrasjonen. 

Portugiserne vant en viktig seier ved det andre slaget ved Guararapes i 1649 som førte til at nederlenderne mistet taket på landet. Innen 1654 hadde De forente Nederlandene overgitt seg og returnert kontrollen av alt brasiliansk land til portugiserne.

## Se også
*Den hollandske invasjonen av Brasil

## Eksterne lenker
* Facsimiles of 20 manuscripts from the Dutch West India Company Relatert til 1600-tallets hendelser (PT & NL)
* Guararapes Birth of the Brazilian Nationality Brazilian Armed Forces site
* The Dutch in Brazil
* The New Holland Foundation
* World Statesmen – Brazil
Fianna Éireann

**Fianna Éireann** [] (irsk for «Irlands soldater», finnes også i formene **Fianna na hÉireann** og **Na Fianna Éireann**) er et navn som har blitt brukt av forskjellige republikanske ungdomsorganisasjoner i Irland i det 20. og 21. århundre. Pr. 2006 står Fianna na hÉireann på listen over forbudte organisasjoner i Storbritannia i henhold til *[[Terrorism Act 2000]]*.

## Opphav

Den første organisasjonen med navnet Fianna Éireann ble grunnlagt i 1909 av Constance Markiewicz og Bulmer Hobson. Den hadde den samme paramilitære profil som Baden-Powells speidere, med byttet ut britisk nasjonalisme mer den irske varianten. Innen utbruddet av den irske uavhengighetskrig i 1919 hadde mange av de tidligste medlemmene gått videre inn i IRA. Under den irske borgerkrig var Fianna Éireann knyttet til traktatmotstanderne i IRA. 

## Splittelser

I tiårene som fulgte etter borgerkrigen har Fianna Éireann blitt splittet i flere mindre grupper, etter omtrent det samme mønsteret som IRA. Den mest fremtredende av gruppene i 2006 er den som er forbundet med Continuity IRA, Cumann na mBan og Republican Sinn Féin. Det finnes også en gruppe som er knyttet til 32 County Sovereignty Movement og muligens til Real IRA. Den provisoriske IRA hadde i 1970-årene en ungdomsgruppe med dette navnet, etter bruddet med Det offisielle IRA, men den ble senere lagt ned.

En annen gren som brøt ut itviklet seg etter en sosialistisk modell på linje med Official Sinn Féin. I midten av 1970-årene fikk den navnet Irish Democratic Youth Movement (IDYM), og sluttet med paramilitær trening. IDYM fikk bånd til speiderlignende grupper i kommunistiske land som Freie Deutsche Jugend i Den tyske demokratiske republikk. Da Sinn Féin The Workers Party i 1982 ble reorganisert som The Workers Party skiftet IDYM navn til Workers' Party Youth. Denne organisasjonen er tilknyttet World Federation of Democratic Youth. 

## Bånd til speiderbevegelsen

Ettersom speiderbevegelsen utviklet seg til en organisasjon som la vekt på fredsarbeid, og ble helt upolitisk, kan det nå vanskelig sies at de forskjellige Fianna Éireann-gruppene er speidergrupper. Ingen av dem har noensinne blitt anerkjent av World Organization of the Scout Movement.
Slaget ved Eutaw Springs

**Slaget ved Eutaw Springs** var et slag i den amerikanske uavhengighetskrigen, den siste trefningen i krigen i Carolina–statene.

General Nathanael Greene i den kontinentale armé forsøkte 22. mai 1781 å storme den sterke britiske stillingen ved Fort Ninety Six, men ble slått tilbake.

Han angrep britene igjen ved Eutaw Springs i Sør-Carolina 8. september 1781. I den første delen av slaget lyktes Greene etter et desperat sammenstøt, men i forfølgelsen klarte ikke amerikanerne å kaste britene ut fra et steinhus som de holdt.
Barsnesfjorden

**Barsnesfjorden** er den innerste delen av fjordarmen Sogndalsfjorden på nordsiden av Sognefjorden. Den ligger i Sogndal kommune i Vestland fylke og har sitt navn etter den lille grenda Barsnes som ligger på østsiden av fjorden. Fjorden er 5 kilometer lang.

## Referanser




## Eksterne lenker
* Turar kring Barsnesfjorden
*
Volvox & Alkymisten

**Volvox & Alkymisten** (**V&A**) er linjeforeningen for realfagsstudier i biologi, kjemi, og årsstudium i kjemi og biologi ved NTNU. Foreningen er en fusjon mellom foreningene Volvox og Alkymisten, henholdsvis for biologi og kjemi. Fusjonen skjedde 5. oktober 1998. Før det ble Volvox stiftet 1. februar 1961 og Alkymisten 19. oktober 1972. Bioteknologistudentene hørte til V&A frem til 2023, da de dannet sin egen linjeforening «Biotek», senere kalt «Operon».  

Foreningen drives av et styre satt sammen av ti studenter. Hvert høstsemester blir et nytt styre valgt på foreningens årsmøte. 

Før 1994 var linjeforeningen underlagt den Allmennvitenskapelige høyskolen (AVH). Frem til 2000 holdt foreningen til på Rosenborg, deretter flyttet til Realfagsbygget på Gløshaugen.

Foreningen organiserer blant annet faddertid for nye studenter og forskjellige fester.

Foruten et linjeforeningsstyre, har linjeforeningen flere komiteer. 

Foreningen har flere undergrupper som spesialiserer seg og organiserer diverse aktiviteter. 

Såfremt noen har gjort seg fortjent så utdeles hvert år ridderordenen «Ridder av Den Röda Ulv».

## Se også

* Linjeforeninger ved NTNU

## Referanser


## Eksterne lenker
* 
*
Nigeria under Sommer-OL 1960

**Nigeria under Sommer-OL 1960**. Tolv sportsutøvere, alle menn, fra Nigeria deltok i to sporter, friidrett og boksing, under Sommer-OL 1960 i Roma. Nigeria, som deltok for tredje gang i et OL, vant ikke noen medaljer.  
 
## Medaljer

## Deltageroversikt

## Eksterne lenker
* OL-resultater på Sports-reference.com
Abram

**Abram** er et mannsnavn som betyr «opphøyd far». Navnet er i dag vanlig i Russland. I Bibelen er *Abram* det opprinnelige navnet til patriarken Abraham, før Gud endret navnet hans (1. Mosebok 17,5). Gud endret navnet fra *Abram* («opphøyd far») til *[[Abraham (navn)|Abraham]]* («far til mange») som et tegn på pakten og løftet om at han skulle bli far til mange folkeslag. Den russiske, ukrainske og belarusiske formen Абрам (*Abram*), og den georgiske formen აბრამ (*Abram*) er avledet fra *Abraham* og betyr derfor «far til mange». En navnebærer fra nyere tid er den russiske generalen Abram Hanibal (1696–1781) som ble adoptert av tsar Peter den store og er oldefar til den russiske dikteren Aleksandr Pusjkin.

## Etymologi
*Abram* er en latinsk form av det hebraiske navnet אַבְרָם (*Avram*), som betyr «opphøyd far» eller «høy far».

Абрам (*Abram*) er også en russisk, ukrainsk og belarusisk form av det gammelkirkeslaviske navnet Авраамъ (*Avraamŭ*), dannet av greske Ἀβραάμ (*Abraam*), fra hebraiske אַבְרָהָם (*Avraham*), som betyr «far til mange».

I tillegg er აბრამ (*Abram*) en georgisk form av det samme greske navnet Ἀβραάμ (*Abraam*).

## Utbredelse
*Abram* er nevnt i 50 vers i Bibelen, og er dermed blant de hundre oftest nevnte navnene i Bibelen.

Fra middelalderen, om ikke tidligere, ble *Abram* oppfattet som en forkortet form av *Abraham*. Navnet har vært særlig brukt i jødisk og kristen tradisjon. Navnet har vært vanlig i Øst-Europa, USA og blant amish og mennonitter.

*Abram* er i dag et vanlig navn i Russland.

|}

## Kjente personer med navnet

Personene i listen er ordnet kronologisk etter fødselsår.
* Abram Hanibal (1696–1781), russisk general og adoptivsønn av Peter den store
* Abram Combe (1785–1827), britisk sosial reformator og utopisk sosialist
* Abram Lyle (1820–1891), britisk industrimann
* Abram Stevens Hewitt (1822–1903), amerikansk politiker og ordfører i New York
* Abram Arkhipov (1862–1930), russisk kunstmaler
* Abram Piatt Andrew (1873–1936), amerikansk økonom og politiker
* Abram Deborin (1881–1963), sovjetisk marxistisk filosof 
* Abram Room (1894–1976), sovjetisk regissør
* Abram Sachar (1899–1993), amerikansk historiker og universitetsrektor
* Abram Games (1914–1996), britisk grafisk designer
* Abram Hoffer (1917–2009), kanadisk psykiater og ernæringsforsker
* Abram Bezuijen (født 1966), nederlandsk konsertorganist
* Abram Elam (født 1981), amerikansk profesjonell amerikansk fotballspiller

## Referanser


## Eksterne lenker
* 
*
Høljanmyra naturreservat

**Høljanmyra naturreservat** ligger i Øksnes kommune i Nordland. Naturreservatet omfatter et myrområde mellom Klo og Langnes på Langøya. Området har et areal på 1100 dekar. Området er vernet for å bevare et representativt myrområde for Vesterålen urørt, spesielt av hensyn til plantelivet og de interessante myrtypene i området.

## Referanser


## Eksterne lenker
* Miljøstatus: Høljanmyra naturreservat